Ջոնի Գրինվուդ

Ջոնաթան Ռիչարդ Գրինվուդ (անգլ. Jonathan Richard Guy Greenwood, ծնվ. նոյեմբերի 5, 1971, Օքսֆորդ, Մեծ Բրիտանիա)՝ բրիտանացի երաժիշտ, Radiohead խմբի սոլո-կիթառիստ։ Նույն խմբի բաս-կիթառիստը նրա հարազատ եղբայր Քոլինը։ Գրինվուդը մուլտիինստրումենտալիստ է, բացի կիթառից նվագում է նաև ջութակ, օրգան, ֆորտեպիանո, Մարտենո ալիքներ, բանջո, շրթհարմոն և այլ գործիքներ։ Rolling Stone ամսագիրը 48-րդ հորիզոնականն է հատկացրել Գրինվուդին բոլոր ժամանակների 100 լավագույն կիթառիստների ցանկում։

Կենսագրություն 
Գրինվուդը Ռադիոհեդ խմբի երաժիշտներից ամենաերիտասարդն է։ Նա թողել է համալսարանը այն բանից կարճ ժամանակ անց, ինչ Ռադիոհեդ (որն այդ ժամանակ On A Friday անվանումն էր կրում) խումբը պայմանագիր է կնքում EMI-ի հետ, 1991 թվականին։ Ի տարբերություն խմբի մյուս անդամների նա այդպես էլ չստացավ բարձրագույն կրթություն։

Ռադիոհեդի կազմում Գրինվուդը սոլո-կիթառահար է։ Բացի այդ նա կարողանում է նվագել Մարտենո ալիքային սինթեզատոր։ Դա օգտագործվել է «The National Anthem» և «How to Disappear Completely» (Kid A), «Pyramid Song» և «Dollars and Cents» (Amnesiac), «Where I End and You Begin» (Hail to the Thief) երգերի ձայնագրման ժամանակ։ Վերջին կոմպոզիցիան նվիրվել է Ժաննա Լորիոյի հիշատակին՝ Մարտենո ալիքներ նվագողներից առաջիններից մեկին։ Մարտենո ալիքների նկատմամբ Գրինվուդի հետաքրքրություն առաջացել է այն բանից հետո, երբ նա ծանոթացել է ֆրանսիացի կոմպոզիտոր Օլիվյե Մեսսիանի հետ, ով այդ գործիքի տարածման ու զարգացման գործում մեծ ավանդ ունի։

2003 թվականին Գրինվուդը թողարկեց Bodysong (2003) սոլո ալբոմը, որը համանուն ֆիլմի սաունդթրեքն է։ Ալբոմի ձայնագրմանը մասնակցել է նաև Քոլին Գրինվուդը, ով բաս-կիթառ է նվագում։

2004 թվականի մայիսին Գրինվուդը դարձավ ԲիԲիՍիի նահանգային կոմպոզիտորներից։ ԲիԲիՍի 3 ռադիոյի համար նա մի քանի սիմֆոնիկ ստեղծագործություն է գրում. «smear», «Piano for Children» և «Popcorn Superhet Receiver»։ 2005 թվականի ապրիլի 23-ին տեղի ունեցավ Գրինվուդի ու ԲիԲիՍի երգչախմբի համատեղ կենդանի համերգը, որի ժամանակ կատրվեցին Գրինվուդի ԲիԲիՍիի համար գրված ստեղծագործությունները։ «Popcorn Superhet Receiver» -ի համար 2006 թվականին Գրինվուդն արժանացավ Ռադիո լսողների մրցանակին BBC British Composer Awards 3-րդ փառատոնի ժամանակ։

2007 թվականին Գրինվուդը գրեց Փոլ Թոմաս Անդերսոնի «Նավթ» ֆիլմի սաունդթրեքը, որն իր մեջ պարունակում էր «Popcorn Superhet Receiver»-ի ֆրագմենտներից։ Այդ սաունդթրեքի համար նա ստանում է VH1 «Քննադատների ընտրություն» և Բեռլինյան կինոփառատոնի «Արծաթե արջ» մրցանակները։ Այդ սաունդթրեքը Օսկարի համար առաջարկված տարբերակների մեջ ֆավորիտներից էր, բայց չարժանացավ այդ մրցանակին, քանի որ կանոնների համաձայն երգը պետքէ գրված լինի հատուկ այդ ֆիլմի համար։

2011 թվականին նա դարձավ «Կեվինի հետ ինչ-որ բան այն չէ» ժապավենի սաունդթրեքի հեղինակ։ 2012 թվականին տեղի ունեցավ Փոլ Թոմաս Անդերսոնի նոր ֆիօմի պրեմիերան՝ «Վարպետ», որի համար նույնպես Գրինվուդը սաունդթեք գրեց։ Երկու տարի անց Գրինվուդն ու Անդերսոնը նորից համագործակցեցին «Bna]in a8at» ֆիլմի համար։

Գրինվուդը դալտոնիկ է և չի տարբերում կարմիր ու կանաչ գույները։ Ինչպես Թոմ Յորքը, Գրինվուդը ևս բուսակեր է։

Մասնակցությունն այլ նախագծերին 
 1998 թվականին Յորկը, Գրինվուդը, Բեռնարդ Բաթլերը Suede-ից և Փոլ Քիմբլը «The Venus in Furs» անունով (The Velvet Underground հայտնի երգի պատվին) հինգ երգ ձայնագրեցին Թոդ Հեյնսի «Թավշյա ոսկե հանք» ֆիլմի համար։
 Գրինվուդը երկու երգ է ձայնագրել շրթհարմոնով Pavement Terror Twilight-ի համար (1999)։ Այդ ալբոմի պրոդյուսերը Նայջել Գոդրիչն է, ով արդեն երար տարիներ աշխատու է Ռադիոհեդ խմբի հետ։
 Հարրի Փոթերն ու հրդեհի գավաթը ֆիմում Գրինվուդը կիթառ է նվագում «Իմաստուններ» մբում։ Խմբի «գործընկերներին» նվագում էին Ֆիլ Սելուեյը (Radiohead), Ջարվիս Կոլերը, Սթիվ Մաքքեյը (երկուսն էլ Pulp-ից) և էլեկտրոնային երաժշտության մասնագետներ Ջեյսոն Բաքլն ու Սթիվ Կլեյդոնը։

Ծանոթագրություններ

Արտաքին հղումներ 
 Radiohead-ի պաշտոնական կայք
 

Բրիտանացի երաժիշտներ
1971 ծնունդներ
Նոյեմբերի 5 ծնունդներ
Անգլիացի կիթառահարներ
«Գրեմմի» մրցանակի դափնեկիրներ
Բրիտանացի դերասաններ